《挽新市张监酒三首 其一》
宋代·黄干

曲江人已矣，风采独依然。薄宦何曾显，英名到处传。

诸公交荐士，造物竟遗贤。穷达君应悟，怡神向九泉。

作者简介：（1152—1221）宋福州闽县人，字直卿，号勉斋。黄瑀子。少从朱熹学，熹以女妻之。及熹病重，以所著书授干，托传其学。以荫补官，历知新淦县、汉阳军、安庆府等，多有惠政。曾讲学于白鹿洞书院。后召为大理丞，不拜，归里授徒讲学以终。卒谥文肃。有《勉斋集》。